**Սուլթան Քյոսեն** (թուրքերեն՝ Sultan Kösen, դեկտեմբերի 10, 1982(1982-12-10), Մարդին, Թուրքիա), թուրք ֆերմեր, որը համարվում է աշխարհի ամենաբարձրահասակ մարդը ըստ Գինեսի ռեկորդների գրքի։ Նրա հասակը կազմում է 251 սմ (8 ֆուտ 3 դյույմ)։ Ոտնաթաթի երկարությունը կազմում է 36 սմ։

Կենսագրություն
--------------

Սուլթան Քյոսենի անսովոր բարձրահասակությունը կապված է հիպոֆիզի ուռուցքի հետ։ Ներկա պահին նա կարողանում է տեղաշարժվել միայն անթացուպերի օգնությամբ։ Սուլթանը ապրում է ծնողների հետ, որոնք նորմալ հասակի անձինք են։ Իր չափազանց բարձրահասակ լինելու պատճառով Քյոսենը չի կարողացել ավարտել միջնակարգ դպրոցը և սկսել է զբաղվել ֆերմերային տնտեսությամբ։ Սիրելի զբաղմունքներից մեկը ընկերների հետ տեսախաղերով զբաղվելն է։ Քյոսենը բարձր ծառերի մշակումը, էլեկտրական լամպերի փոխարինումը դիտարկում է որպես առավելություն, իսկ թերություններից նշում է հագուստ ձեռքբերելու դժվարությունները (նա հագնում է 113 սանտիմետրանոց տաբատ): Սուլթան Քյոսենը հագնում է 62 համարի կոշիկներ։

2010 թվականից Սուլթանը ճառագայթային բուժում է ստանում Վիրջինիայի համալսարանում, որտեղ վերահսկվում է նաև նրա հորմոնների մակարդակը։ Չնայած այն հանգամանքին, որ թերապիայի կուրսը տևում է ավելի քան երկու տարի, արդեն 2011 թվականին բժիշկներին հաջողվեց նորմայի սահմաններին հասցնել հիպոֆիզի հորմոնալ ակտիվությունը։ 2012 թվականի մարտին հայտարարվեց, որ Սուլթանի անընդհատ մեծացող հասակը դադարեցվել է և բուժումը համարվել է արդյունավետ։ 2013 թվականի հոկտեմբերի 28-ին նա ամուսնացավ Մերվե Դիբոյի հետ, ում հասակը հազիվ է հասնում ամուսնու արմունկներին։

Ռեկորդներ
---------

2009 թվականի օգոստոսի 25-ին Քյոսենի հասակն արձանագրվել է 247 սմ, ինչը գերազանցում էր Բաո Սիշունի հասակին, որը կազմում էր 236 սմ։ Քյոսենին է պատկանում նաև ձեռքի ամենամեծ ափը ունեցողի տիտղոսը, որը կազմում է 27.5 սմ։

2011 թվականի փետրվարի 9-ին Սուլթանը կրկին անցավ հասակի չափման ընթացակարգին, որն արվում էր Գինեսի գրքի շրջանակներում. այդ պահին Սուլթանի հասակը կազմում էր 251 սմ։

Սուլթան Քյոսենի ձեռքերի բացվածքը կազմում է 3 մետր։

Ծանոթագրություններ
------------------

1. 1 2   — 2022.
2. ↑  *Guinness World Records 2009* page 73
3. ↑  «Tallest man — living». Guinness World Records. Արխիվացված օրիգինալից 2012 թ․ սեպտեմբերի 25-ին. Վերցված է 2011 թ․ օգոստոսի 17-ին.
4. 1 2  «Bodyshock: World's Tallest Man: Looking for Love at channel4.com broadcast 26 May 2011». Արխիվացված է օրիգինալից 2015 թ․ սեպտեմբերի 24-ին. Վերցված է 2018 թ․ հունվարի 29-ին.
5. ↑  «World's tallest man longs for love». The Age (Melbourne). 2009 թ․ սեպտեմբերի 17. Արխիվացված օրիգինալից 2012 թ․ սեպտեմբերի 25-ին. Վերցված է 2009 թ․ սեպտեմբերի 18-ին.
6. ↑  «My date with the world's tallest man Sultan Kosen». The Daily Mirror. 2009 թ․ սեպտեմբերի 18. Արխիվացված օրիգինալից 2012 թ․ սեպտեմբերի 25-ին. Վերցված է 2009 թ․ սեպտեմբերի 20-ին.
7. ↑  «A Suit That Fits the World's Tallest Man». A Suit That Fits. Արխիվացված է օրիգինալից 2012 թ․ սեպտեմբերի 25-ին. Վերցված է 2011 թ․ սեպտեմբերի 20-ին.
8. ↑  Jaslow, Ryan (2012 թ․ մարտի 13). «World's tallest man, 29, finally stops growing with help from Va. doctors». CBS. Արխիվացված է օրիգինալից 2012 թ․ մարտի 14-ին. Վերցված է 2012 թ․ մարտի 13-ին.
9. 1 2 3  «World's tallest man over 8ft high». BBC. 2009 թ․ սեպտեմբերի 17. Վերցված է 2009 թ․ սեպտեմբերի 17-ին.

Արտաքին հղումներ
----------------

* The Tallest Man: Sultan Kosen Արխիվացված 2009-09-23 Wayback Machine
* Dünyanın en uzun insanı bir Türk - NTV
* The Tallest Man in the world
* Самый высокий человек в мире сыграл свадьбу Արխիվացված 2018-02-16 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սուլթան Քյոսեն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ · ՏիկՏոկ |

 |